CELEX: 62012TN0184
Language: sl
Date: 2012-04-26 00:00:00
Title: Zadeva T-184/12: Tožba, vložena 26. aprila 2012 – Moonich Produktkonzepte & Realisierung proti UUNT – Thermofilm Australia (HEATSTRIP)

7.7.2012   
            
            
               SL
            
            
               Uradni list Evropske unije
            
            
               C 200/18
            
         Tožba, vložena 26. aprila 2012 – Moonich Produktkonzepte & Realisierung proti UUNT – Thermofilm Australia (HEATSTRIP)
   (Zadeva T-184/12)
   2012/C 200/37
   Jezik, v katerem je bila tožba vložena: nemščina
   
      Stranke
   
   
      Tožeča stranka: Moonich Produktkonzepte & Realisierung GmbH (Sauerlach/Lochhofen, Nemčija) (zastopnik: H. Pannen, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Thermofilm Australia Pty Ltd (Springvale, Avstralija)
   
      Predlog
   
   Tožeča stranka predlaga, naj se
   
               —
            
            
               razveljavi odločba prvega odbora za pritožbe Urada za usklajevanje na notranjem trgu (znamke in modeli) z dne 26. januarja 2012 v zadevi R 1956/2010-1;
            
         
               —
            
            
               UUNT naloži plačilo stroškov postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „HEATSTRIP“ za proizvode iz razredov 9, 11 in 35 – prijava št. 7 296 676
   
      Imetnik znamke ali znaka, navajanega v postopku z ugovorom: Thermofilm Australia Pty Ltd
   
      Navajana znamka ali znak: neregistrirana besedna znamka „HEATSTRIP“, ki je v Avstraliji, Kanadi, Združenih državah Amerike in Združenem kraljestvu zaščitena med drugim za grelne naprave.
   
      Odločba oddelka za ugovore: zavrnitev ugovora
   
      Odločba odbora za pritožbe: ugoditev pritožbi in zavrnitev prijave
   
      Navajani tožbeni razlogi: Kršitev člena 8(3) Uredbe št. 207/2009 in členov 75 in 76(1), drugi stavek, iste uredbe.